Arja Saijonmaa

**Arja Enni Helena Saijonmaa** () er ein internasjonalt vidgjeten songar. Ho har òg vore politikar i Svenska Folkpartiet i Finland, og har vore engasjert som ambassadør for Dei sameinte nasjonanes høgkommissær for flyktningar.

## Karriere
Arja Saijonmaa studerte ved det finske Sibelius-Akademin (*Sibelius-Akatemia* på finsk), eit universitet som undervisar i musikk, og er dessutan cand. philol. (fil.kand.) i drama, litteratur og musikkvitskap frå Helsingfors universitet. Ho slo gjennom som songarinne i Sverige med songen  «Jag vill tacka livet», ei omsetjing til svensk av «Gracias a la vida» (som var gjort kjend av den chilenske musikkgruppa Inti-Illimani med songaren Violeta Parra), og vart ein særs populær artist på 1970-talet.

Arja Saijonmaa har lagt for dagen stor breidd i si musikalske verksemd, som femner om til dømes songar av Zarah Leander, Mikis Theodorakis og eit repertoar innan klassisk musikk. Til saman har ho spelt inn 35 album på mange ulike språk, mellom anna finsk, svensk, norsk, spansk, italiensk, gresk, tysk, fransk, og engelsk. Ho har òg medverka i filmar, mellom anna *[[Anna Svärd]]* og *[[Herr Puntila och hans dräng Matti]]*. I 2007-2008 var ho med i andre sesongen av Sveriges Televisions serie Stjärnorna på slottet, ein populær portrettserie som gjekk på lufta i jol- og nyårshelga. Ho har òg skrive ei bok med tittelen *Sauna*, omsett til norsk av Gunnel Malmström, om den finske sauna-tradisjonen (badstove-tradisjonen), Oslo 1997, og ei bok som på norsk har tittelen *En ung naken kvinne - historien om Mikis og meg*, omsett til norsk av Jørn Roeim, Oslo 2010.

Arja Saijonmaa bur no i Stockholm og Paris. 

## Diskografi
### På finsk
*1972 *Laula kanssani toveri*
*1972 *Arja Saijonmaa & Mikis Theodorakis*
*1973 *Koko yön minun poikani valvoi*
*1975 *Huomenta sydämeni*
*1979 *Jokainen arkiaamu - Arja Saijonmaa & Mikis Theodorakis Ateenassa*
*1979 *Miten voin kyllin kiittää*
*1981 *Ruotsiin ja takaisin*
*1983 *Ystävän laulu* 
*1985 *Valitut laulut*
*1988 Arja Saijonmaa & George de Godzinsky *Finlandia-talossa*
*1989 *Yhteinen taivas ja maa*
*1993 *Paijaa mua*
*1994 *[[La Cumparsita]]*
*2000 *Sydänten silta*
*2006 *Rakkaus on rohkeutta*

;Utgitt på nytt
*1985 *Valitut laulut*  
*1988 *Arja Saijonmaa* (2LP)
*1995 *20 Suosikkia: Ystävän laulu*  
*2001 *20 Suosikkia:  [[Satumaa]]*  
*2007 *Tähtisarja - 30 suosikkia* (2CD) 

### På svensk
*1977 *Det är tid att sjunga sånger* 
*1977 *Tango Jalousie*  
*1978 *Arja Saijonmaa i Stockholms konserthus* 
*1979 *Jag vill tacka livet*  
*1981 *Sånger från asfalt och ängar*  
*1982 *Leksar och parfym*  
*1987 *Högt över havet*  
*1988 *Arja sjunger Zarah*  
*1989 *Samma himmel, samma sol*  
*1994 *[[La Cumparsita]]* 
*1998 *Bara du kommer*
*1999 *En bro av gemenskap*  
*2003 *Arja Nära*  

;Utgitt på nytt
*1994 *Arja's bästa*  
*2000 *Guldkorn*  
*2002 *100%* (2CD) 
*2005 *Vad du än trodde så trodde du fel*

### Andre språk
*1976 *Bonjour mon coeur* 
*1983 *Es ist Zeit*

## Filmografi
Arja Saijonmaa har vore med i desse filmane:
*1969 *Punatukka*
*1969 *Pohjan tähteet*
*1985 *Puntilan isäntä ja hänen renkinsä*

## Bøker
**En ung naken kvinne* : *historien om Mikis og meg* (omsett til norsk av Jørn Roeim). [Oslo] 2010: Gyldendal. ISBN 978-82-05-39098-0
**Sauna* (omsett til norsk av Gunnel Malmström). Oslo 1997: Aschehoug. ISBN 82-03-26062-4

## Bakgrunnsstoff
* Offisiell nettstad for Arja Saijonmaa
* Biografi på SNs heimeside
* Rocket Records